**Gyermek születése esetén igényelhető ellátások**

**Egészségbiztosítástól**

*Csecsemőgondozási díj (CSED)*

* jogosult, aki a szülést megelőző két éven belül 365 napig biztosított volt és a biztosítás alatt, vagy a megszűnését követő 42 napon belül szül,
* igényelhető a szülés napjától vagy a szülés várható időpontját megelőző 28. naptól,
* időtartama 168 nap,
* összege a biztosítási jogviszonyában elért, a szülést megelőző harmadik hónap utolsó napjától visszafelé számított 180 vagy 120 napi jövedelem 70 %-a, amennyiben van 180 nap folyamatos biztosítási jogviszonya, ha nincs akkor a minimálbér 2x-nek a 70%-a, kivéve ha a szerződés szerinti jövedelme ennél alacsonyabb,
* folyósítja: Egészségbiztosítási Pénztár,
	+ igényléséhez szükséges:
		- Nyilatkozat CSED megállapításhoz,
		- baba születési anyakönyvi kivonata,
		- TAJ száma (szülés előtti igénylésnél orvosi igazolás a szülés várható időpontjáról),
		- Foglalkoztatói igazolás

*Gyermekgondozási díj (GYED)*

* jogosult, aki a szülést megelőzően 365 napig biztosított volt,
* igényelhető a CSED lejárta utáni naptól a gyermek két éves koráig, időtartamára a munkáltatótól fizetés nélküli szabadságot kell kérni,
* összege a CSED szerinti, maximum a minimálbér 2x-nek a 70 %-a havonta
* folyósítja: Egészségbiztosítási pénztár,
	+ igényléséhez szükséges:
		- Igénybejelentés GYED-re,
		- baba születési anyakönyvi kivonata,
		- TAJ száma,
		- Foglalkoztatói igazolás

**Magyar Államkincstártól (MÁK)**

* Egyszeri anyasági támogatás
* Családi pótlék
* Gyermekgondozási segély a gyermek három éves koráig
	+ igényelhetők a MÁK honlapján található nyomtatványokkal